ນັກຂ່າວອູການດາ ປະເຊີນກັບໄພອັນຕະລາຍ ຈາກການໃຊ້ກຳລັງປາບປາມ ໃນຂະນະທີ່ເຮັດວຽກເກັບກຳຂ່າວ
ເຫດການຫຼ້າສຸດ ດັ່ງທີ່ໄດ້ລາຍງານ ໂດຍພວກນັກຂ່າວທັງສອງ ມີຂຶ້ນ 2 ອາທິດ ຫຼັງຈາກຜູ້ບັນຊາການສູງສຸດ ຂອງກອງທັບອູການດາ ໄດ້ຈັດການແຂ່ງຂັນເຕະບານ ເພື່ອປັບປຸງຄວາມສຳພັນກັບສື່ມວນຊົນ.
ຢູ່ອູການດາ ພວກນັກຂ່າວລາຍງານວ່າ ເຂົາເຈົ້າໄດ້ຖືກໂຈມຕີໃນຂະນະທີ່ເຮັດໜ້າທີ່ຂອງພວກເຂົາເຈົ້າ ນັກຂ່າວ 2 ຄົນກ່າວວ່າ ພວກເຂົາເຈົ້າໄດ້ຖືກທຸບຕີໃນອາທິດແລ້ວນີ້ ໃນຂະນະທີ່ພວກເຂົາເຈົ້າພວມເກັບກຳຂ່າວການປະທ້ວງກ່ຽວກັບໄຟຟ້າມອດ ສ່ວນອີກຫຼາຍສິບຄົນໄດ້ຖືກທຸບຕີໃນລະຫວ່າງກ່ອນໜ້າການເລືອກຕັ້ງເມື່ອເດືອນມັງກອນ Halima Athumani ມີລາຍງານກ່ຽວກັບເລື້ອງນີ້ຈາກນະຄອນກຳປາລາ ຊຶ່ງໄພສານ ຈະນຳເອົາລາຍລະອຽດມາສະ ເໜີທ່ານ ໃນອັນດັບຕໍ່ໄປ ເມື່ອວັນທີ 28 ເມສາຜ່ານມານີ້ ໄດ້ເກີດການປະທ້ວງທີ່ເມືອງກາຢຸງກາໃນພາກກາງ ຂອງປະເທດອູການດາ ໃນຂະນະທີ່ປະຊາຊົນໃນທ້ອງຖິ່ນພາກັນເດີນຂະບວນປະທ້ວງໄຟຟ້າມອດເປັນເວລາ 2 ອາທິດ ມີການສົ່ງພວກນັກຂ່າວໄປເກັບກຳເອົາຂ່າວການເດີນຂະບວນ ຮວມທັງທ່ານອາມອນ ກາຢັນຈາ (Amon Kayanja) ຊຶ່ງເປັນນັກຂ່າວໃຫ້ສະຖານີໂທລະພາບຢູ່ໃນເຂດທ້ອງຖິ່ນ ເວລາໄປເຖິງ ທ່ານກາຢັນຈາໄດ້ຈົກເອົາ ກ້ອງຖ່າຍວິດີນ້ອຍອອກມາ ແລະກໍເລີ້ມລາຍງານກ່ຽວ ກັບການປະທ້ວງ ແຕ່ເມື່ອຕໍາຫຼວດ ແລະສາລະວັດທະຫານ ໄປຮອດບ່ອນທີ່ມີການປະທ້ວງ ທ່ານກາຢັນຈາ ແລະນັກຂ່າວຍິງເທັດດີ ນາກາລີກາ (Teddy Nakaliga) ກໍໄດ້ຖືກເຈົ້າໜ້າທີ່ໂຈມຕີ ທ່ານກາຢັນກາ ກ່າວວ່າ: ສະຖາບັນຂ່າວລະຫວ່າງປະເທດ ກ່າວວ່າ ທ່ານກາຢັນຈາ ແລະຍານາງນາກາລີກາແມ່ນນັກຂ່າວ 2 ຄົນຂອງຈຳນວນທັງໝົດ 100 ກວ່າຄົນ ທີ່ໄດ້ຖືກທຸບຕີໃນລະຫວ່າງທີ່ກຳລັງເຮັດວຽກເກັບກຳຂ່າວ ຢູ່ໃນປະເທດອູການດາ ເຫດການຫຼ້າສຸດ ດັ່ງທີ່ໄດ້ລາຍງານໂດຍພວກນັກຂ່າວທັງສອງ ມີຂຶ້ນ 2 ອາທິດ ຫຼັງຈາກຜູ້ບັນຊາ ການສູງສຸດຂອງກອງທັບອູການດາ ໄດ້ຈັດການແຂ່ງຂັນເຕະບານ ເພື່ອປັບປຸງຄວາມສຳ ພັນກັບສື່ມວນຊົນ ທາງກອງທັບອູການດາໄດ້ເສຍໄຊໃນການແຂ່ງຂັນເຕະບານໃຫ້ແກ່ເຈົ້າຂອງສື່ມວນຊົນແລະພວກນັກຂ່າວ ແຕ່ພວກເຈົ້າໜ້າທີ່ສື່ມວນຊົນ ກ່າວວ່າ ເຂົາເຈົ້າຮູ້ດີວ່າ ການໄດ້ຮັບໄຊຊະນະເຫຼົ່ານັ້ນ ບໍ່ໄດ້ມີຄວາມໝາຍທີ່ສຳຄັນຫຍັງຫຼາຍໃນຊີ ວິດປະຈຳວັນຂອງພວກເຮົາ ນາຍພົນຈັດຕະວາຟລາເວຍ ບີເຢັກວາໂຊ (Flavia Byekwaso) ໂຄສົກຂອງກອງທັບກ່າວວ່າ ພວກທີ່ຮັບຜິດຊອບ ໃນການໂຈມຕີ ຈະຖືກນຳໂຕມາລົງໂທດ ທ່ານນາງຍັງກ່າວວ່າ ຍັງມີອີກຫຼາຍສິ່ງຫຼາຍຢ່າງ ທີ່ຈຳເປັນຈະຕ້ອງໄດ້ເຮັດເພື່ອສ້າງຄວາມເຂັ້ມແຂງໃຫ້ແກ່ຄວາມສຳພັນລະຫວ່າງກອງທັບກັບສື່ມວນຊົນ ນາຍພົນບີເຢັກວາໂຊ ກ່າວວ່າ: ທ່ານເຟຣເດຣິກ ຈູໂກ (Frederick Juuko) ແມ່ນອາຈານສອນກົດໝາຍ ທີ່ມະຫາວິທະຍາໄລມາກາແຣເຣ ໃນການລີເລີ້ມ ສະມາຄົມບັນນາທິການໃນວັນຈັນວານນີ້ ທ່ານກ່າວວ່າ ໃນຮອບ 35 ປີທີ່ຜ່ານມານີ້ ລັດຖະບານຂອງປະທານາທິບໍດີ ໂຢເວີຣີ ມູເຊວີນີ ໄດ້ນຳໃຊ້ພວກທະ ຫານ ຕົ້ນຕໍແລ້ວແມ່ນເພື່ອແກ້ໄຂບັນຫາຕ່າງໆ ທີ່ບໍ່ກ່ຽວຂ້ອງກັບພວກທະຫານເລີຍ ທ່ານຈູໂກກ່າວວ່າ: ສື່ມວນຊົນຢູ່ໃນທົ່ວໂລກສະຫຼອງວັນຄົບຮອບອິດສະຫຼະພາບດ້ານການຂ່າວຂອງໂລກໃນວັນຈັນວານນີ້ ພາຍໃຕ້ເນື້ອໄນຂອງຂໍ້ມູນສ້າງຄວາມດີໃຫ້ແກ່ສາທາະລະນະຊົນ